ΠΑΡΑΡΤΗΜΑ

Το ΠΑΡΑΡΤΗΜΑ III τροποποιείται ως εξής:

1) Στους πίνακες 1 και 2, οι σειρές με τον τίτλο «Μέταλλα» αντικαθίστανται από δύο σειρές με τίτλο «Σιδηρούχα μέταλλα» και «Αλουμίνιο».

2) Στους πίνακες 3 και 4, οι σειρές με τον τίτλο «Μέταλλα συσκευασίας» αντικαθίστανται από δύο σειρές με τίτλο «Σιδηρούχα μέταλλα συσκευασίας» και «Αλουμίνιο συσκευασίας».

Προστίθεται το ακόλουθο παράρτημα IV:

«ΠΑΡΑΡΤΗΜΑ IV:

**Μέθοδος υπολογισμού για την προετοιμασία για επαναχρησιμοποίηση προϊόντων και συστατικών για τους σκοπούς του άρθρου 6 παράγραφος 1 στοιχεία στ) έως θ)**

Για τον υπολογισμό του αναπροσαρμοσμένου ποσοστού ανακύκλωσης και της προετοιμασίας για επαναχρησιμοποίηση, σύμφωνα με το άρθρο 6 παράγραφος 1 στοιχεία στ) έως θ), τα κράτη μέλη χρησιμοποιούν τον ακόλουθο τύπο:

$$E=\frac{(A+R)\*100}{(P+R)}$$

E: προσαρμοσμένο ποσοστό ανακύκλωσης και επαναχρησιμοποίησης σε ένα δεδομένο έτος·

A: βάρος απορριμμάτων συσκευασίας κατόπιν ανακύκλωσης ή προετοιμασίας για επαναχρησιμοποίηση σε ένα δεδομένο έτος·

R: βάρος προϊόντων και συστατικών κατόπιν προετοιμασίας για επαναχρησιμοποίηση σε ένα δεδομένο έτος·

P: βάρος απορριμμάτων συσκευασίας που παράγονται σε ένα δεδομένο έτος.»